बंगाली एक्टर प्रोसेनजीत को ऑफर हुआ था रोल, बोले- अब इस मुद्दे को छोड़ देते हैं
Salman Khan Maine Pyaar Kiya - Bengali Superstar Prosenjit Chatterjee Was First Choice For Prem Role. फिल्म ‘मैंने प्यार किया’सलमान के करियर की बेहतरीन फिल्मों में से एक है। इस फिल्म के जरिए ही उन्हें प्रेम के किरदार में पहचान मिली। लेकिन ये बात बहुत कम लोग जानते हैं
फिल्म ‘मैंने प्यार किया’सलमान के करियर की बेहतरीन फिल्मों में से एक है। इसके जरिए ही उन्हें प्रेम के किरदार में पहचान मिली। लेकिन ये बात बहुत कम लोग जानते हैं कि सलमान इस फिल्म के डायरेक्टर सूरज बड़जात्या की पहली पसंद नहीं थे। उनसे पहले यह रोल बंगाली सुपरस्टार प्रोसेनजीत को ऑफर किया गया था, लेकिन उन्होंने इसे करने से इनकार कर दिया था।
अब हाल ही में एक इंटरव्यू के दौरान जब प्रोसेनजीत से इस बारे में सवाल किया गया, तो उन्होंने इस पर जवाब देने से इनकार कर दिया। इतना ही प्रोसेनजीत ने कहा कि बीते समय में उन्होंने फिल्मों के सिलेक्शन को लेकर अपना नजरिया बदल लिया है, अब वो मेन स्ट्रीम फिल्मों में काम नहीं करते हैं।
प्रोसेनजीत बोले-इस मुद्दे को छोड़ देते हैं
दरअसल प्रोसेनजीत अपनी वेब सीरीज जुबली के प्रमोशन के लिए पहुंचे थे । इस दौरान बॉलीवुड बबल को दिए इंटरव्यू में जब उनसे मैंने प्यार किया को लेकर सवाल किया गया, तो उन्होंने कहा- ‘इस मुद्दे को छोड़ देते हैं। हम क्यों न वेब सीरीज जुबली के बारे में ही बात करें।’
अब मेन स्ट्रीम फिल्मों में काम नहीं करना चाहता
प्रोसेनजीत ने आगे कहा- ‘सच कहूं तो मेरी आखिरी हिंदी फिल्म शंघाई थी, जिसमें मैंने 10 से 12 साल पहले काम किया था। लेकिन अब मैं इस तरह की मेन स्ट्रीम सिनेमा फिल्में नहीं करता हूं। बीते समय में मैंने नए डायरेक्टर्स के साथ काम करना शुरू कर दिया है।’
प्रोसेनजीत ने बताई थी मैंने प्यार किया रिजेक्ट करने की वजह 
कुछ दिनों पहले रेडिफ को दिए इंटरव्यू में प्रोसेनजीत ने फिल्म न करने की वजह बताई थी। उन्होंने कहा- मैं आज भी सूरज बड़जात्या और भाग्यश्री के टच में हूं। उस वक्त मेरी फिल्म अमर संगी बहुत बड़ी हिट साबित हुई थी। मेरी डेट्स पूरी तरह से ब्लॉक थीं। मैं ‘मैंने प्यार किया’ में काम करना चाहता था, लेकिन न चाहते हुए भी मुझे ऑफर रिजेक्ट करना पड़ा। उस वक्त मैं फिल्म प्रोड्यूसर पहलाज निहलानी के साथ काम कर रहा था, जो बहुत बड़े प्रोड्यूसर थे।
डेविड धवन की फिल्म आंधियां को रिजेक्ट कर चुके हैं प्रोसेनजीत 
प्रोसेनजीत ने आगे कहा- ‘एक दिन पहलाज जी मेरे पास आए और उन्होंने कहा-पुत्तर मेरे पास एक हिंदी फिल्म हैं, जिसमें तुम्हें जरूर काम करना चाहिए। फिल्म का नाम आंधियां था, जिसे डेविड धवन बना रहे थे। हालांकि, उस वक्त डेविड इतने फेमस डायरेक्टर नहीं थे। फिल्म में मुमताज जी मेरी मां रोल निभा रहीं थीं। मुझे ये रोल थोड़ा कम समझ आया, जिस कारण मैंने उसे करने से इनकार कर दिया था।